**ՆԱԽԱԳԻԾ**

**ԱՊԱՐԱՆ ՀԱՄԱՅՆՔԻ ԱՎԱԳԱՆՈՒ 23.12.2024 Թ N ----ՈՐՈՇՄԱՆ**

**ՀՀ ԱՐԱԳԱԾՈՏՆԻ ՄԱՐԶԻ ԱՊԱՐԱՆ ՀԱՄԱՅՆՔԻ 2025 ԹՎԱԿԱՆԻ ԲՅՈՒՋԵՆ**

**ՀԱՍՏԱՏԵԼՈՒ ՄԱՍԻՆ**

Ղեկավարվելով ,,Տեղական ինքնակառավարման մասին,, ՀՀ օրենքի 18-րդ հոդվածի 1-ին մասի 5-րդ

կետի և 83-րդ հոդվածի պահանջներով, համաձայն,,Բյուջետային համակարգի մասին,, ՀՀ օրենքի

31-32–րդ հոդվածների պահանջների և հիմք ընդունելով համայնքի ղեկավարի առաջարկությունը.

Ապարան համայնքի ավագանին որոշում է`

1.Հաստատել Ապարան համայնքի 2025 թ. բյուջեն՝ համաձայն N 1 հավելվածի՝  
 1.1 Եկամուտների մասով՝ 1.574.634.000 ՀՀ դրամ

1.2 Ծախսերի մասով՝ 2.736.634.000 ՀՀ դրամ

2.Հաստատել համայնքի բյուջեի եկամուտներն ըստ առանձին եկամտատեսակների՝ համաձայն

հատված 1-ի.  
 3.Հաստատել համայնքի բյուջեի ծախսերն ըստ բյուջետային ծախսերի գործառնական դասակարգման՝

համաձայն հատված 2-ի.  
 4.Հաստատել համայնքի բյուջեի ծախսերն ըստ բյուջետային ծախսերի տնտեսագիտական

դասակարգման՝ համաձայն հատված 3-ի.  
 5.Հաստատել համայնքի բյուջեի ծախսերն ըստ բյուջետային ծախսերի գործառնական և

տնտեսագիտական դասակարգման՝ համաձայն հատված 6-ի.  
 6. <<Բյուջետային համակարգի մասին>> ՀՀ օրենքի 33-րդ հոդվածի 3-րդ մասի համաձայն՝  
 6.1 թույլատրել համայնքի ղեկավարին՝ համայնքի բյուջեի կատարման ընթացքում կատարելու

վերաբաշխումներ ըստ գործառնական և տնտեսագիտական դասակարգման ծախսերի

նախատեսված հոդվածների միջև.  
 6.2 սահմանել, որ փոփոխությունների հանրագումարը բյուջետային տարվա ընթացքում չի կարող

գերազանցել հաստատված չափաքանակների 15 %-ը:  
 7.Սույն որոշումը ուժի մեջ է մտնում 2025 թ. հունվարի 1-ից:

**ԱՊԱՐԱՆ ՀԱՄԱՅՆՔԻ 2025 Թ ԲՅՈՒՋԵԻ ՁԵՎԱՎՈՐՄԱՆ ԱՂԲՅՈՒՐՆԵՐԸ՝**

|  |  |
| --- | --- |
| **Եկամտատեսակներ** | **ՀՀ դրամ** |
|
| **ՀՀ կառավարության կողմից տրվող դոտացիա** | **1.112.445.800** |
| **Արվեստի դպրոցներին տրվող սուբվենցիա** | **1.961.000** |
| **ՔԿԱԳ բաժնին տրվող սուբվենցիա** | **2.227.200** |
| **Համայնքի վարչական մասով սեփական եկամուտներ** | **460.000.000** |
| **ԸՆԴԱՄԵՆԸ ՀԱՄԱՅՆՔԻ ՎԱՐՉԱԿԱՆ ԲՅՈՒՋԵ՝** | **1.576.634.000** |
| **Հիմնական միջոցների օտարումից կանխատեսվող միջոցներ՝** | **1.160.000.000** |
| **ԸՆԴԱՄԵՆԸ՝** | **2.736.634.000** |

**Աշխատակազմի քարտուղար՝ Ի.Թադևոսյան**

**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ԱՊԱՐԱՆ ՀԱՄԱՅՆՔԻ**

**2025 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ**» **ԱՊԱՐԱՆ ՀԱՄԱՅՆՔԻ  ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ**

1․ Իրավական ակտի անհրաժեշտությունը

«Հայաստանի Հանրապետության Արագածոտնի մարզի Ապարան համայնքի 2025 թվականի բյուջեն

հաստատելու մասին» համայնքի ավագանու որոշման նախագծի ընդունման անհրաժեշտությունը

պայմանավորված է  «Տեղական ինքնակառավարման մասին» Հայաստանի Հանրապետության օրենքի

18-րդ հոդվածի 5-րդ մասի և 83-րդ հոդվածի պահանջների, «Հայաստանի Հանրապետության բյուջետային

համակարգի մասին մասին» ՀՀ օրենքի 31-32-րդ հոդվածների դրույթների պահանջներով:

Ապարան համայնքի 2025 թ բյուջեի նախագիծը կազմվել է ,,ՀՀ բյուջետային համակարգի մասին,,

ՀՀ օրենքի 31-րդ հոդվածի 1-ին և 2-րդ մասերի պահանջներին համապատասխան:

Ի ղեկավարումն են ընդունվել ՀՀ ֆինանս­նե­րի նախարարի ,,ՀՀ համայնքների բյուջեների օրինակելի ձևը

և նշված ձևի առանձին հատվածների լրացման մասին ցուցումները հաստատելու մասին,, հրամանով,

ինչպես նաև ՀՀ ֆինանսների և էկոնոմիկայի նախարարի 09.01.2007 թ. ՀՀ բյուջետային և հանրային

հատվածի հաշվապահական հաշվառման դասակարգումները և դրանց կիրառման ցուցումները

հաստատելու մասին N 5-Ն հրամանով սահմանած չափանիշներն ու պահանջները:

2․ Իրավական ակտի կիրառման դեպքում ակնկալվող արդյունքը «Հայաստանի Հանրապետության Արագածոտնի մարզի Ապարան համայնքի 2025 թվականի բյուջեն

հաստատելու մասին» համայնքի ավագանու որոշման նախագիծը ընդունելու արդյունքում ակնկալվում է

եկամուտների և ծախսերի արդյունավետ կառավարում (ֆինանսական ճիշտ կառավարում), ոլորտային

տարբեր ծրագրերի իրականացման պլանավորված մոտեցում և արդյունքների ձեռքբերում՝ միաժամանակ

կիրառելով նոր որակի և մակարդակի կառավարում, կձևավորվի ներդրված ռեսուրսների և ստացված

արդյունքների միջև ինտեգրացված կապ, կապահովվի բյուջետային ծրագրի միջոցառումների ու

գործողությունների կատարման թափանցիկությունն ու վերահսկման արդյունավետություն:

Ֆոնդային բյուջեի մուտքերն ակնկալվում են համայնքի Վարդենուտ, Եղիպատրուշ և Լուսագյուղ

բնակավայրերում իրականացվող ձմեռային սպորտի զարգացմանն ուղղված ներդրումային ծրագրերի

շրջանակներում հողերի օտարման, ինչպես նաև հողամասերի նպատակային և գործառնական

նշանակությունների փոփոխման արդյունքում, և ընդհանրապես, համայնքի ամբողջ տարածքում նկատելի

ներդրումներ կատարելու պահանջարկի առկայությունից:

3․ Բյուջեի կազմման ընդհանուր չափանիշները.

Համայնքի բյուջեի նախագիծը կազմելիս հիմք է ընդունվել համայնքի միջնաժամկետ ծախսերի ծրագիրը՝

2025 թ բյուջետային տարվա հիմնախնդիրների լուծման համար անհրաժեշտ ֆինանսական միջոցների

պլանավորման հիման վրա: Բյուջեի կազմման հիմքում ընկած են խնայողականությունը,

հաշվեկշռվածությունը, արդյունավետությունը և հստակությունը:

Համայնքի 2025 թվականի բյուջեն մշակվել է՝ ելնելով համայնքում առկա խնդիրների լուծման հրատապու-

թյունից և բնակչությանը մատուցվող ծառայությունների որակի բարելավման անհրաժեշտությունից:

Բյուջեի նախագծի կազմման գործընթացում ապահովել է հետևյալ պահանջների պահպանումը.

ա) բյուջեի մուտքերը և ելքերը ամբողջ ծավալով արտացոլվել են համայնքի բյուջեում:

բ) համայնքի բյուջեով նախատեսված ելքերի ընդհանուր ծավալը չի գերազանցել մուտ­քերի ընդհանուր

ծավալը, իսկ համայնքի բյուջեի բոլոր ելքերը ծածկվում են համայնքի բյուջեի մուտքերով:

գ) ապահովել է բյուջետային միջոցների օգտագործման արդ­յունավետությունն ի հաշիվ կատարվող

ծախսի և համայնքի համար դրա օգտա­կա­րութ­յան միջև պատշաճ հարաբերակցության:

դ) ապահովվել է համայնքի բյուջեի նախագծի հնարավորինս հավաստի և հստակ լինելը

ե) համայնքային բյուջետային հիմնարկ­նե­րի կողմից ներ­կա­յաց­ված բյուջետային ֆինանսավորման

հայտերը, պահպանման ծախսերի նա­խա­հա­շիվ­ները` համապատասխան հիմնավորումներով.

Դրանք սահմանված ձևով ամփոփվել են ներառվել համայնքի բյուջեի նախագծում.

զ) համայնքի բյուջեի վարչական մասի 23,5%-ի չափով ձևավորվել է պահուստային ֆոնդ, որի 91,77%-ն

ուղղվել է ֆոնդային բյուջե, իսկ մնացորդային 8,23%-ով ձևավորվել է վարչական բյուջեի պահուստային

ֆոնդը՝ Շենավանի մանկապարտեզի ֆինանսավորման և այլ չնախատեսված ծախսերի նպատակով.

է) համայնքի բյուջեի միջոցների հաշվին պահպանվող բյուջետային հիմնարկների հաստիքների ընդհանուր

թվաքանակի, աշխա­տա­վարձի ֆոնդի մասին և այդ ցուցանիշների վերաբերյալ տվյալներ.

ը) այլ տեղեկություններ, որոնք համայնքի ղեկավարն անհրաժեշտ է համարում:

4. Ընթացիկ իրավիճակը և խնդիրները

Բյուջեն, լինելով համայնքի եկամուտների ձևավորման ու ծախսերի կատարման տարեկան ֆինանսական

ծրագիր, ուղղված է ՏԻՄ-ին օրենքով վերապահված լիազորությունների շրջանակներում համայնքային

ծրագրերի իրականացմանը: Այն ակնկալվող եկամուտների և առաջարկվող ծրագրերի ու միջոցառումների

համապարփակ թվարկումն է գալիք ֆինանսական տարվա համար՝ ՏԻՄ-ի գործունեության յուրաքանչյուր

բնագավառում:

Համայնքի բյուջեն հանդիսանում է ՏԻՄ-ի գործունեության ֆինանսական կառավարման առանցքը, որի

միջոցով համայնքի ղեկավարը, համայնքի ավագանին, համայնքային կազմակերպություններն ու

համայնքապետարանն իրականացնում են իրենց լիազորությունները՝ ապահովելով համայնքի բոլոր

բնակավայրերի բնականոն զարգացումը:

1. թվականի բյուջեն կազմվել է ելնելով համայնքի զարգացման հիմնական ուղղություններից, որոնք են՝

-Համայնքապետարանի և համայնքային ոչ առևտրային կազմակերպությունների աշխատանքների

առավել արդյունավետության ու թափանցիկության ապահովումը

-Համայնքի ֆինանսական վիճակի բարելավումը՝ սեփական եկամուտների հավաքագրման մակարդակի

բարձրացման, անշարժ գույքի հարկադրման միասնական քաղաքականության կիրառման ուղղությամբ

տարվող աշխատանքների կատարելագործման, տեղական հարկերի, տուրքերի և վճարների գանձման

ճկուն քաղաքականության կիրառման հետևողականության ապահովման շնորհիվ:

- Համայնքի կենսագործունեության բոլոր օղակների դիմանիկ զարգացման ապահովումը

- Բնակչությանը մատուցվող համայնքային ծառայությունների որակն ու մակարդակի բարձրացումը

- Համայնքի կրթական, մշակութային, մարզական և հասարակական կյանքի աշխուժացումը, նրանցում

ավելի մեծ թվով երիտասարդների ներգրավումը

-Նախադպրոցական, մշակութային մարզական հաստատությունների շենքային պայմանների

բարելավման և նորերի կառուցման ուղղությամբ, այսպես՝

-Իրականացնել համայնքային ենթակառուցվածքների պահպանման, շահագործման, նորոգման,

գույքային վերազինման աշխատանքներ:

-Կապիտալ ներդրումներ կատարել բնակարանային- կոմունալ տնտեսության, բնակչության կենցաղային

պայմանների բարելավման, բնակավայրերի բարեկարգման, ներհամայնքային ճանապարհների

ասֆալտապատման, բազմաբնակարան բնակելի շենքերի նախամուտքերի ու տանիքների վերանորոգման

ուղղությամբ:

-Բոլոր բնակավայրերում ապահովել խմելու ջրի համակարգերի վերանորոգման և սպասարկման

որակի բարձրացման, բնակչությանը մաքուր և որակյալ խմելու ջրով ապահովելու ուղղությամբ:

-Շարունակել բոլոր բնակավայրերում սանիտարական մաքրման և աղբահանության աշխատանքների

որակյալ իրականացումը՝ այն դիտարկելով որպես համայնքի արժեհամակարգի առաջնային ցուցիչ:

-Նպաստել փոքր և միջին բիզնեսի զարգացմանը, գյուղատնտեսության արդիականացմանը:

-Իրականացնել սոցիալական տարաբնույթ ծրագրեր, նպաստել վետերանների, զոհվածների ընտանիքների,

հաշմանդամների, սոցիալապես անապահով ընտանիքների, ծերերի կյանքի պայմանների բարելավմանը:

**ՏԵՂԵԿԱՆՔ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆ ՄԱՐԶԻ ԱՊԱՐԱՆ ՀԱՄԱՅՆՔԻ 2025** **ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ**» **ԱՊԱՐԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ** **ԿԱՊԱԿՑՈՒԹՅԱՄԲ** **ԱՅԼ** **ԻՐԱՎԱԿԱՆ** **ԱԿՏԵՐԻ** **ԸՆԴՈՒՆՄԱՆ**

**ԱՆՀՐԱԺԵՇՏՈՒԹՅԱՆ** **ՄԱՍԻՆ**

     Քանի որ համայնքի բյուջեն` տեղական ինքնակառավարման մարմնին` Սահմանադրությամբ և օրենքներով վերապահված լիազորությունների իրականացման համար անհրաժեշտ դրամական միջոցների

ձևավորման և ծախսման որոշակի ժամանակահատվածի ֆինանսական ծրագիր է, որով սահմանվում են եկամուտների և ծախսերի կատարման նորմատիվները,  հետևաբար բյուջեն հաստատելու վերաբերյալ ավագանու որոշման նախագիծը կրում է նորմատիվ բնույթ՝ պարունակելով վարքագծի պարտադիր կանոն-ներ համայնքապետարանի աշխատակազմի, ենթակա կազմակերպություններ, համայնքի տարածքում գործունեություն ծավալող իրավաբանական անձանց և տնտեսվարող սուբյեկտների, համայնքի բնակիչների համար և ուղղված է  կարգավորելու ՏԻՄ-ի վարած քաղաքականությունը ֆինանսական պլանավորում՝ եկամուտներ ակնկալող և ծախսեր պահանջող բոլոր ոլորտներում: «Հայաստանի Հանրապետության Արագածոտնի մարզի Ապարան համայնքի 2025 թվականի բյուջեն հաստատելու մասին համայնքի ավագանու որոշման նախագծի ըն­դունման կապակցությամբ այլ իրավական ակտեր ընդունելու անհրաժեշտություն չկա:

**ՏԵՂԵԿԱՆՔ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆ ՄԱՐԶԻ ԱՊԱՐԱՆ ՀԱՄԱՅՆՔԻ 2025 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ**» **ԱՊԱՐԱՆ ՀԱՄԱՅՆՔԻ****ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ** **ԿԱՊԱԿՑՈՒԹՅԱՄԲ** **ԱՊԱՐԱՆ  ՀԱՄԱՅՆՔԻ ԲՅՈՒՋԵՈՒՄ** **ԵԿԱՄՈՒՏՆԵՐԻ**

**ԵՎ** **ԾԱԽՍԵՐԻ** **ԱՎԵԼԱՑՄԱՆ** **ԿԱՄ** **ՆՎԱԶԵՑՄԱՆ** **ՄԱՍԻՆ**

«Հայաստանի Հանրապետության Արագածոտն մարզի Ապարան համայնքի 2025 թվականի  բյուջեն հաստատելու մասին համայնքի ավագանու որոշման նախագծի ըն­դունման կապակցությամբ Ապարան համայնքի բյուջեում եկամուտների և ծախսերի ավելացում կամ նվազեցում չի նախատեսվում:

**ԱՊԱՐԱՆ ՀԱՄԱՅՆՔԻ ՂԵԿԱՎԱՐԻ 2025 Թ ԲՅՈՒՋԵՏԱՅԻՆ ՈՒՂԵՐՁԸ**

**Ապարան համայնքի 2025 թվականի բյուջեն մշակվել է՝ ելնելով համայնքում առկա խնդիրների լուծման**

**հրատապությունից, բնակչությանը մատուցվող ծառայությունների որակի բարելավման և համայնքի**

**բնականոն զարգացման ապահովման անհրաժեշտությունից:**

**Մեր նպատակն է՝ մեծացնելու բյուջետային գործընթացի կազմակերպման օպերատիվությունն ու**

**արդյունավետությունը, բարձրացնելու տեղական հարկերի, տուրքերի ու վճարների հավաքագրման**

**նկատմամբ հարկատուների պատասխանատվությունը և բյուջեի միջոցների առավել նպատակային ու**

**արդյունավետ օգտագործմամբ հետևողականորեն ապահովել համայնքի կենսագործունեության**

**բնականոն ընթացքը և համաչափ զարգացումը:**

**Խնդիրը հատկապես կարևորվում է 2025 թվականին՝ կապված համայնքը երիտասարդական մայրա-**

**քաղաքի բարձր կոչմանն արժանանալու և այդ վեհ առաքելությունը պատվով ու արժանապատվորեն**

**կրելու հետ: Այն պահանջում է մեծ պատասխանատվություն, առավել լարված, հետևողական ու**

**տքնաջան աշխատանք:**

**2025 թվականի բյուջետային տարում համայնքի զարգացման հիմնական ուղղություններն են՝**

* **Ապահովել համայնքապետարանի և համայնքային ոչ առևտրային կազմակերպությունների**

**աշխատանքների առավել արդյունավետությունն ու թափանցիկությունը, տարվող մարդակենտրոն քաղաքականության խորացում.**

* **Բարելավել համայնքի ֆինանսական վիճակը՝ սեփական եկամուտների հավաքագրման**

**մակարդակի բարձրացման, անշարժ գույքի հարկադրման միասնական քաղաքականության**

**կիրառման ուղղությամբ**

**տարվող աշխատանքների կատարելագործման, տեղական հարկերի, տուրքերի և վճարների**

**գանձման ճկուն քաղաքականության կիրառման հետևողականության ապահովման շնորհիվ:**

* **Ապահովել համայնքի կենսագործունեության բոլոր օղակների դինամիկ զարգացումը.**
* **Բարելավել բնակչությանը մատուցվող համայնքային ծառայությունների որակն ու մակարդակը:**
* **Աշխուժացնել համայնքի կրթական, մշակութային, մարզական և հասարակական կյանքը,**

**նրանցում ներգրավելով ավելի մեծ թվով երիտասարդների:**

* **Ներդրումներ կատարել նախադպրոցական, մշակութային և մարզական հաստատությունների**

**շենքային պայմանների բարելավման և նորերի կառուցման ուղղությամբ, երեխաների, պատանիների**

**ու երիտասարդության համար ստեղծել հանգստի կազմակերպման և զբաղվածության ապահովման**

**առավել բարենպաստ պայմաններ՝**

**- Ավարտել Արագած և Շենավան գյուղերում մանկապարտեզների շենքերի կառուցումը.**

**- Ապարան քաղաքում և Երնջատափ գյուղում սկսել մանկապարտեզների համար հատկացված**

**շենքերի վերակառուցման աշխատանքները.**

**- Ապարան քաղաքում սկսել նոր մանկապատանեկան մարզադպրոցի կառուցման աշխատանքները.**

**- Բարենորոգել գոյություն ունեցող սպորտային կառույցները և կառուցել նորերը:**

**- Հետևողականորեն բոլոր բնակավայրերում կառուցել մանկական խաղահրապարակներ**

**- Ավարտել Ապարանի քաղաքի զբոսայգու արդականացման և կառուցապատման աշխատանքները.**

* **Իրականացնել համայնքային ենթակառուցվածքների պահպանման, շահագործման, նորոգման ու**

**գույքային վերազինման աշխատանքներ:**

* **Կապիտալ ներդրումներ կատարել բնակարանային- կոմունալ տնտեսության, բնակչության**

**կենցաղային պայմանների բարելավման, բնակավայրերի բարեկարգման, ներհամայնքային ճանապարհների ասֆալտապատման, բազմաբնակարան բնակելի շենքերի նախամուտքերի ու**

**տանիքների վերանորոգման ուղղությամբ:**

* **Հետևողական աշխատանքներ տանել բոլոր բնակավայրերում խմելու ջրի համակարգերի**

**վերանորոգման և սպասարկման որակի բարձրացման, բնակչությանը մաքուր և որակյալ խմելու ջրով ապահովելու ուղղությամբ:**

* **Շարունակել բոլոր բնակավայրերում սանիտարական մաքրման,աղբահանության աշխատանքների**

**որակյալ իրականացումը՝ այն դիտարկելով որպես համայնքի արժեհամակարգի առաջնային ցուցիչ:**

* **Նպաստել փոքր և միջին բիզնեսի զարգացմանը, գյուղատնտեսության արդիականացմանը:**
* **Նպաստել համայնքի Լուսագյուղ, Եղիպատրուշ, Վարդենուտ գյուղերի վարչական տարածքներում**

**ձմեռային սպորտի զարգացման ուղղությամբ ներդրումային ծրագրերի իրականացմանը:**

* **Իրականացնել սոցիալական տարաբնույթ ծրագրեր, նպաստել վետերանների, զոհվածների**

**ընտանիքների, հաշմանդամների, սոցիալապես անապահով ընտանիքների, ծերերի կյանքի պայման-**

**ների բարելավմանը:**

**Բնակավայրերում բարենորոգել բնակչության սպասարկման և զբաղվածության կենտրոնները:**

* **Ամրապնդել համագործակցությունը միջազգային կազմակերպությունների հետ, նրանց միջոցով**

**ապահովել լրացուցիչ ներդրումներ:**

**Մեր նպատակն է՝**

* **Ապարան քաղաքը և 21 գյուղերը դարձնել ապագայի բնակավայրեր.**
* **Բոլորիս ջանքերը, հնարավորություններն ու ուժերը պետք է ուղղված լինեն՝**

**աշխատանք՝ Ապարանի տարածաշրջանի զարգացման և շենացման համար,**

**աշխատանք՝ Ապարանցու բարեկեցության համար,**

**աշխատանք՝ Ապարանը արժանապատիվ համայնք դարձնելու համար**

**աշխատանք՝ Ապարանցու պատվախնդրությունը արժևորելու և միշտ բարձր պահելու համար**

**Դիմում եմ համայնքի բնակչությանը, համայնքի ավագանուն, համայնքային և պետական ոչ առևտրային**

**կազմակերպություններին՝ շահագրգիռ մոտեցում ցուցաբերելու համայնքի 2025 թվականի բյուջետային**

**միջոցների ապահովման, դրանց նպատակային ու արդյունավետ օգտագործման և բյուջեի կատարման**

**ու վերահսկման ուղղությամբ:**

**Բոլոր հնարավոր միջոցներով աջակցել համայնքի բնականոն զարգացման ապահովման գործին:**

**ՀԱՐԳԱՆՔՈՎ.**

**ԱՊԱՐԱՆ ՀԱՄԱՅՆՔԻ ՂԵԿԱՎԱՐ՝ ԿԱՐԵՆ ԵՂԻԱԶԱՐՅԱՆ**